**Roller og ansvar i kvalitetsarbeidet**

Kvalitetsarbeidet er forankret i ledelsen på alle nivåer. Hver enkelt tilbyder skal ha en ledelsens representant som har ansvar for at systemet tjener hensikten og er effektivt.

Det er rektor og avdelingsleders oppgave og ansvar å være pådriver for utvikling av et fungerende kvalitetssystem, implementering i organisasjonen og på denne måten bidra til at kvalitetssystemet brukes av ansatte og studenter.

Ledere på alle nivåer skal sørge for at kvalitetssystemet gjøres kjent, blir forstått, anvendt, holdes oppdatert og tjener til kvalitetssikring og utvikling.

**Fagskolestyret**   
Fagskolestyret har det overordnete ansvaret for studiekvaliteten og for kvalitetsarbeidet. Styret skal vedta overordnete mål for studiekvaliteten og læringsmiljøet. Styret skal årlig foreta en ledelsens gjennomgåelse for å sikre at kvalitetssystemet og kvalitetsarbeidet er effektivt og tjener sin hensikt.

Sekretariatet for Fagskolen i Finnmark skal forberede saker for styret og følge opp vedtak.

**Rektor**

Rektor eller den som bemyndiges har det overordnede ansvaret for de tilbud som gis. Rektor

skal føre tilsyn med driften og kvaliteten som fagskoleavdelingene tilbyr.

Rektor skal fastsette stillingsbeskrivelse for ledere. Instruksen skal som et minimum

inneholde beskrivelse av ansvar for:

* Faglig pedagogisk ansvarlig, herunder ansvarlig for utvikling, gjennomføring og kvalitetssikring av det pedagogiske opplegget.
* Oppfølging av kvalitetssikringstiltak og forbedringer
* Samhandling med studenter og ivaretakelse av studentdemokrati

**Avdelingsledere**

Avdelingsleder har ansvar for studiekvaliteten og kvalitetsarbeidet i egen fagskoleavdeling. Avdelingsleder skal regelmessig sette studiekvalitet og kvalitetsarbeid på dagsorden i sin avdeling, i sine ledergrupper og rapportere til styret for fagskolen Nord.

Avdelingsleder skal årlig gjennomføre avdelingens gjennomgåelse og rapportere den til kvalitetsleder.

Avdelingsleder skal sørge for at det blir gjennomført nødvendige forbedringstiltak på avdelingene, i tråd med føringer fra fagskolestyret og innenfor tilgjengelige ressursrammer. Rektor gir stillingsinstruks for avdelingsleder.

Avdelingsleder er også faglig og pedagogisk ansvarlig, pedagogisk ansvarlig er ansvarlig for gjennomføringen og kvalitetssikringen av det pedagogiske opplegget. Avdelingsleder følger opp undervisningspersonalet og sikrer at de følger det pedagogiske opplegget.

**Fagansvarlige og utdanningsfaglig ansvarlig**

Der det kreves, og der avdelingsleder ikke tilfredsstiller de faglig kompetansekrav, skal det utnevnes en fagansvarlig.

Fagansvarlig skal ha den fagkompetansen som skolen eller overordnet myndighet definerer som nødvendig for å ivareta rollen. Fagansvarlige har ansvar for å ivareta den faglige kvaliteten i opplæringen og at det iverksettes tiltak for forbedring og utvikling.

Utdanningsfaglig ansvarlig og fagansvarlig har det daglige ansvaret for studiekvaliteten og for kvalitetsarbeidet i sine respektive grupper. Videre skal de ivareta de oppgaver som fremgår av stillingsinstruksen. Rektor gir stillingsinstruks.

**Studenter**

Studentene deltar i kvalitetsarbeidet på to måter:

* Alle studenter er forventet å delta i alle evalueringer av utdanningen, både evalueringer av fag, av fagretningsprogram og av læringsmiljøet herunder studiebarometeret.
* Tillitsvalgte studenter deltar i kvalitetsarbeidet gjennom representasjon i tilhørende kull, faglige råd og fagskolestyremøter.

Tillitsvalgte studenter bør informere sine medstudenter om betydningen av å delta i evalueringer av utdanningen.

Interne referanser:

|  |  |
| --- | --- |
| [1.1.1](https://fif-ekstern.datakvalitet.net/docs/pub/DOK00005.pdf) | [Beskrivelse av kvalitetssystemet](https://fif-ekstern.datakvalitet.net/docs/pub/DOK00005.pdf) |
| [1.1.9](https://fif-ekstern.datakvalitet.net/docs/pub/DOK00013.pdf) | [EK-Web for studenter](https://fif-ekstern.datakvalitet.net/docs/pub/DOK00013.pdf) |
| [1.1.10](https://fif-ekstern.datakvalitet.net/docs/pub/DOK00014.pdf) | [EK-web for ansatte](https://fif-ekstern.datakvalitet.net/docs/pub/DOK00014.pdf) |
| [1.3.1.1](https://fif-ekstern.datakvalitet.net/docs/pub/DOK00018.pdf) | [Styrevedtekter for Fagskolen i Finnmark](https://fif-ekstern.datakvalitet.net/docs/pub/DOK00018.pdf) |

Eksterne referanser:

|  |
| --- |
|  |